open-index/open-wikipedia-markdown huggingface dataset:
Μεγάλο Νεπάλ

thumb|right|410px|Τα σύνορα της περιοχής όπως καθορίστηκαν από τη Συνθήκη του Σουγκαούλι.
Το ***Μεγάλο Νεπάλ*** είναι μια ιδεολογία η οποία αφορά την γεωγραφική εξάπλωση του Νεπάλ και σύμφωνα μ' αυτήν θα πρέπει να εκτείνεται πέραν των σημερινών του συνόρων ώστε να περιλαμβάνει τα εδάφη που παραχώρησε στην Ινδία η Βρετανική Εταιρεία Ανατολικών Ινδιών στο πλαίσιο της Συνθήκης του Σουγκαούλι που τερμάτιζε τον Αγγλονεπαλικό πόλεμο του 1814-1816. Το ιδεολόγημα του *Μεγάλου Νεπάλ* παρακινεί ορισμένες εθνικιστικές ομάδες του Νεπάλ.

## Ιστορικό πλαίσιο
Στα πλαίσια της Συνθήκης του Σουγκαούλι (το Σουγκαούλι είναι πόλη της Ινδίας που έδωσε την ονομασία της στη συγκεκριμένη συνθήκη), το βασίλειο του Νεπάλ παραχώρησε τα εδάφη που νωρίτερα είχαν κατακτηθεί από τη Βρετανική Εταιρεία Ανατολικών Ινδιών και που αργότερα αποτέλεσαν ομόσπονδες πολιτείες της τότε Βρετανικής Ινδίας. Ανάμεσά τους οι περιοχές Χιμάτσαλ Πραντές, Σικκίμ, Παντζάμπ, Δυτική Βεγγάλη και άλλες. Το Νεπάλ παραχώρησε επίσης το βόρειο τμήμα (περιοχή Ραϊσάχι) του Μπανγκλαντές.

## Η ιδεολογία του Μεγάλου Νεπάλ
Η βασική ιδέα του *Μεγάλου Νεπάλ* είναι η εκ νέου απόκτηση των χαμένων εδαφών και είναι ένας στόχος που κινητοποιεί όχι μόνο διάφορες πολιτικές ομάδες στο Νεπάλ και εθνικιστές, αλλά και την πλειοψηφία των ακαδημαϊκών της χώρας , οι οποίοι επιδιώκουν να επεκτείνουν τα όρια του σημερινού Νεπάλ προς την Ινδία. Ορισμένοι πολιτικοί του Νεπάλ και ακτιβιστές κατηγορούν την Ινδία για σφετερισμό των εδαφών και ότι χρησιμοποιώντας το σημερινό στάτους στα σύνορα και την εδαφική κατάσταση, κυριαρχεί στο Νεπάλ.

Σύμφωνα με τους υποστηρικτές της ιδεολογίας, η αξίωση για *Μεγάλο Νεπάλ* (ή *Πλήρες Νεπάλ*) μπορεί να επιτευχθεί καθώς η Συνθήκη του Σουγκαούλι κατέστη άκυρη στις 15 Αυγούστου του 1947, όταν η Ινδία απέκτησε την ανεξαρτησία της από την Μεγάλη Βρετανία, αλλά ενισχύεται και από την Αγγλονεπαλική Συνθήκη και Συνθήκη Ινδονεπαλικής Φιλίας που υπεγράφη το 1950 και η οποία καθιστούσε (άρθρο 8) άκυρη τη Συνθήκη του Σουγκαούλι.

Κατηγορία:Ιστορία του Νεπάλ
Κατηγορία:Πολιτική του Νεπάλ
Σούλης Μαρκόπουλος

Ο **Αναστάσιος «Σούλης» Μαρκόπουλος** (Θεσσαλονίκη, 1 Μαρτίου 1949 - ) είναι Έλληνας πρώην καλαθοσφαιριστής και νυν προπονητής.

## Βιογραφία
Ο Μαρκόπουλος αγωνίστηκε ως αθλητής στον Όλυμπο Σαράντα Εκκλησιών και στο Δημόκριτο, με τον οποίο έλαβε μέρος και στο Πρωτάθλημα της Α' Εθνικής Κατηγορίας.

Αμέσως μετά το τέλος της σταδιοδρομίας του ξεκίνησε από το Δημόκριτο την προπονητική του σταδιοδρομία. Έχει εργαστεί σε όλες τις μεγάλες ομάδες της Θεσσαλονίκης: τον ΠΑΟΚ, τον Άρη, τον Ηρακλή και το Μακεδονικό.

Την περίοδο 1993-94, υπέγραψε συμβόλαιο με τον ΠΑΟΚ, αρχικά ως βοηθός προπονητή και, όταν αποχώρησε ο Ντούσαν Ίβκοβιτς, ως πρώτος προπονητής. Βρισκόταν στον πάγκο της ομάδας κατά την κατάκτηση του Κυπέλλου Κόρατς το Μάρτιο του 1994. Την ίδια χρονιά οδήγησε το σύλλογο μέχρι τον τελικό των play-off της Α1.

Το 2008 ψηφίστηκε ως ο κορυφαίος Έλληνας προπονητής της χρονιάς, ενώ την επόμενη περίοδο, 2008-09, οδήγησε το Μαρούσι στην 3η θέση του Πρωταθλήματος. Το 2009 επέστρεψε για τρίτη θητεία στον ΠΑΟΚ όπου και εργάστηκε μέχρι τον Μάιο 2017. Στις 5 Δεκεμβρίου 2010 σε ένα παιχνίδι με τον Ολυμπιακό στο ΣΕΦ, ο ΠΑΟΚ ηττήθηκε με 89-82 όμως ο Σούλης Μαρκόπουλος έγραψε ιστορία, κοουτσάροντας για 489η φορά στην κατηγορία. Με εκείνη προσπέρασε τον Γιάννη Ιωαννίδη και έγινε ο προπονητής με τα περισσότερα παιχνίδια από καταβολής Α' Εθνικής.

Το 2019, μετά από δυο χρόνια απουσίας επέστρεψε τους πάγκους για λογαριασμό του Άρη. Ωστόσο στις 9 Δεκεμβρίου 2019, υπέβαλλε τη παραίτηση του, λόγω των αρνητικών αποτελεσμάτων.

Γιος του Σούλη Μαρκόπουλου είναι ο Χάρης Μαρκόπουλος που επίσης ακολουθεί σταδιοδρομία προπονητή. 
Η κόρη του Νάνσυ είναι  παντρεμένη με τον βολειμπολίστα Σωτήρη Σωτηρίου.

## Παραπομπές


## Εξωτερικοί σύνδεσμοι
* Σούλης Μαρκόπουλος, στην επίσημη ιστοσελίδα του ΠΑΟΚ

Κατηγορία:Έλληνες καλαθοσφαιριστές
Κατηγορία:Καλαθοσφαιριστές Α1 Εθνικής Ελλάδας
Κατηγορία:Έλληνες προπονητές καλαθοσφαίρισης
Κατηγορία:Προπονητές καλαθοσφαίρισης Ηρακλή Θεσσαλονίκης
Κατηγορία:Προπονητές καλαθοσφαίρισης ΠΑΟΚ
Κατηγορία:Προπονητές καλαθοσφαίρισης Άρη Θεσσαλονίκης
Κατηγορία:Προπονητές καλαθοσφαίρισης Μακεδονικού
Κατηγορία:Προπονητές καλαθοσφαίρισης ΑΕΚ
Κατηγορία:Προπονητές καλαθοσφαίρισης Αμαρουσίου
Κυβέρνηση Χαρίλαου Τρικούπη 1892

Η **Κυβέρνηση Χαρίλαου Τρικούπη 1892** (Ιούνιος 1892 – Μάιος 1893) ανέλαβε την εξουσία έπειτα από τη νίκη της παράταξής του, στις εκλογές της 3ης Μαΐου 1892. Κυβέρνησε για 11 μήνες και παραιτήθηκε - χωρίς να έχει χάσει την εμπιστοσύνη της Βουλής, - λόγω διαφωνίας με τον βασιλιά Γεώργιο.
Η ανάγκη εξεύρεσης χρημάτων - με τη μορφή δανείων από το εξωτερικό - γινόταν κάθε μέρα και πιο πιεστική, καθ' ότι η χώρα αντιμετώπιζε ήδη το φάσμα της χρεωκοπίας. Ο Τρικούπης  -προσεταιριζόμενος αγγλικούς κεφαλαιουχικούς κύκλους,μέσω του υπουργού των Εσωτερικών, Γεώργιου Θεοτόκη, που εστάλη στο Λονδίνο για αυτόν το σκοπό, κατόρθωσε να συνάψει ένα δάνειο αλλά με επαχθέστατους όρους. Ο βασιλιάς διαφώνησε και αρνήθηκε να υπογράψει τη σύμβαση,  και ο Τρικούπης, αδυνατώντας να βρει άλλη λύση, παραιτήθηκε.

## Σύνθεση υπουργικού συμβουλίου

* *«Πρόεδρος του υπουργικού συμβουλίου»* (*«Πρωθυπουργός»*):  Χαρίλαος Τρικούπης

* *«Επί των Εξωτερικών υπουργός»*:  Στέφανος Δραγούμης
* *«Επί των Εσωτερικών υπουργός»*: Γεώργιος Θεοτόκης
* *«Επί των Οικονομικών υπουργός»*: Χαρίλαος Τρικούπης
* *«Επί των Στρατιωτικών υπουργός»*: αντισυνταγματάρχης, Νικόλαος Τσαμαδός
* *«Επί της Δικαιοσύνης υπουργός»*: Ανάργυρος Σιμόπουλος
* *«Επί των Εκκλησιαστικών και της Δημοσίας εκπαιδεύσεως υπουργός»*: Κωνσταντίνος Κοσσονάκος
* *«Επί των Ναυτικών υπουργός»*:  Στέφανος Σκουλούδης

## Παραπομπές


1892 06
Κατηγορία:1892
Ραδιοτηλεσκοπιοφόρο

Με την ονομασία **ραδιοτηλεσκοπιοφόρο**, (ΡΤΠ/Φ), χαρακτηρίζεται στη κοινή ελληνική ναυτική γλώσσα ένας πολύ εξειδικευμένος τύπος πλοίου επί του οποίου φέρονται ραδιοτηλεσκόπια, εξ ου και η ονομασία του. Πρόκειται για τύπο πλοίου επιστημονικών ερευνών και ειδικότερα διαστημικής έρευνας ή συνεργασίας.
 
Στην αγγλική ναυτική ορολογία ο χαρακτηριστικός αυτός τύπος πλοίου φέρεται ως "CSAS", προφερόμενο κατά γράμμα ή ως Σι-Σας, που αποτελεί αρκτικόλεξο του **C**ivilian **S**pace **A**ssociated **S**hip.

Τα πλοία αυτού του τύπου φέρουν συνήθως είτε μία πρωραία υπερκατασκευή, είτε δύο υπερκατασκευές μία στη πλώρη, (πρόστεγο), και μία στη πρύμνη, (επίστεγο). Πίσω από την πρωραία επί  της οποίας βρίσκεται η γέφυρα του πλοίου και κατά μήκος του κυρίου καταστρώματος φέρονται επί πυργωτών κατασκευών μεγάλα ραδιοτηλεσκόπια, (δίσκοι), μέχρι τέσσερα όπως έχει σημειωθεί. Βέβαια η λειτουργία των λεγομένων αυτών "επίνειων ραδοτηλεσκοπίων" δεν σχετίζεται τόσο με αστρονομικές παρατηρήσεις όσο με επικοινωνία, παρακολούθηση και έλεγχο, τεχνητών δορυφόρων και διαστημκών αποστολών.

Τέτοιου τύπου πλοία ξεκίνησε πρώτη την ναυπήγηση, ή μετασκευή, η Ρωσία στη δεκαετία του 1970 δημιουργώντας και ένα στόλο 11 πλοίων (1990). Σημαντικότερα εξ αυτών είναι:

# Το ΡΤΠ/Φ "Κοσμοναύτ Γιούρι Γκαγκάριν" (αγγλική γραφή. *"Kosmonavt Yuri Gagarin"*, πρωτότυπο όνομα. *Космонавт Юрий Гагарин*) μήκους 230 μ. και εκτοπίσματος 50.000 τόνων (περίπου), το μεγαλύτερο όλων.
# Το ΡΤΠ/Φ "Κοσμοναύτ Βλαντιμίρ Κομαρόφ" (αγγλική γραφή: *"Kosmonavt Vladimir Komarov"*, πρωτότυπο όνομα. *Космонавт Владимир Комаров*)
# Το ΡΤΠ/Φ "Ακαντέμικ Σεργκέι Κορολιέφ" (αγγλική γραφή: *"Akademik Sergei Korolev"*, πρωτότυπο όνομα: *Академик Сергей Королёв*) και
# Το ΡΤΠ/Φ "Κοσμοναύτ Βλαντισλάφ Βόλκοφ" (αγγλική γραφή: *"Kosmonavt Vladislav Volkov"*, πρωτότυπο όνομα: *Космонавт Владислав Волков*).

## Πηγές
* "Jane's Fighting Ships 1987-88. p.&nbsp;628.

Κατηγορία:Τύποι πλοίων
Β΄ Εθνική καλαθοσφαίρισης γυναικών

Η **Β΄ Εθνική Κατηγορία καλαθοσφαίρισης γυναικών** αποτελούσε παλαιότερα τη δεύτερη εθνική κατηγορία στην πυραμίδα των πρωταθλημάτων καλαθοσφαίρισης στην Ελλάδα. Διοργανωνόταν και υπαγόταν στη δικαιοδοσία της Ελληνικής Ομοσπονδίας Καλαθοσφαίρισης (Ε.Ο.Κ.). Η συγκεκριμένη διοργάνωση γεννήθηκε το φθινόπωρο του 1989 και καταργήθηκε το καλοκαίρι του 2003.

## Πρωταθλητές
Ακολουθούν οι ομάδες που κατέκτησαν την πρώτη θέση στον θεσμό καθ' όλη τη διάρκεια της ύπαρξής του.

## Παραπομπές


## Εξωτερικοί σύνδεσμοι
* 

Κατηγορία:Β εθνική κατηγορία καλαθοσφαίρισης γυναικών
Κατηγορία:Ελληνικό πρωτάθλημα καλαθοσφαίρισης
Ισότοπα του τιτανίου

μικρογραφία|Τιτάνιο-50
Το τιτάνιο που βρίσκεται στη φύση αποτελείται από 5 σταθερά ισότοπα: 46Ti, 47Ti, 48Ti, 49Ti and 50Ti με το 48Ti να είναι το πλέον άφθονο, με περιεκτικότητα στο φυσικό τιτάνιο 73,8%. Στα πέντε σταθερά ισότοπα καταλήγουν ισότοπα των στοιχείων σκανδίου, ασβεστίου, βαναδίου μετά από β- και β+-διασπάσεις.

Έχουν ακόμα χαρακτηριστεί έντεκα ραδιοϊσότοπα με σταθερότερα τα: 44Ti με ημιζωή 63 χρόνια, 45Ti με ημιζωή 184,8 λεπτά, 51Ti με ημιζωή 5,76 λεπτά και 52Ti με ημιζωή 1,7 λεπτά. Τα υπόλοιπα ραδιοσότοπα έχουν χρόνους ημιζωής μικρότερους από 33 δευτερόλεπτα ενώ η πλειονότητα από αυτά έχουν ημιζωές μικρότερες από μισό δευτερόλεπτο. 

Οι σχετικές ατομικές μάζες των ισοτόπων του τιτανίου κυμαίνονται από 39,99 amu (το 40Ti) έως 57,966 amu (το 58Ti).

## Δείτε επίσης
* Φυσικοχημικά χαρακτηριστικά του τιτανίου και αλυσίδες διασπάσεων των ραδιοϊσοτόπων του

## Σημειώσεις
* Οι τιμές που σημειώνονται με # δεν είναι απόλυτα τεκμηριωμένες από πειραματικά δεδομένα, αλλά προέρχονται, τουλάχιστον εν μέρει, από θεωρητικά μοντέλα. Αμφίβολες τιμές spin είναι κλεισμένες σε παρενθέσεις.
* Οι αβεβαιότητες δίνονται επίσης σε παρενθέσεις, αφορώντας στα τελευταία ψηφία. Οι τιμές της αβεβαιότητας αναφέρονται στην φυσική διαφοροποίηση, εκτός από την ισοτοπική σύνθεση και την χαρακτηρισμένη ως πρότυπη ατομική μάζα από την IUPAC, που αυξάνουν τις αβεβαιότητες.
* Οι συντομογραφίες χρόνων ημιζωής (t1/2) σημαίνουν: a = χρόνια, d = μέρες, min = λεπτά, s = δευτερόλεπτα, 1 ms = 10-3 s,  1 μs = 10-6 s, 1 ns = 10-9 s. 
* Ο εκθέτης *m* (ή *m2*, κλπ.), αναφέρεται σε πυρηνικό ισομερές του συγκεκριμένου ισοτόπου.

τιτανιο
Κατηγορία:Τιτάνιο
Κατηγορία:Ενώσεις τιτανίου
Χαράλαμπος Γεωργιόπουλος

Ο **Χαράλαμπος Γεωργιόπουλος** διετέλεσε πρόεδρος του Συνταγματικού Δικαστηρίου του 1973 και υπουργός Κοινωνικών Υπηρεσιών (Υγείας) και προσωρινώς  Απασχολήσεως στην κυβέρνηση Ανδρουτσόπουλου.

## Πηγές


Γ
Κατηγορία:Έλληνες υπουργοί Κοινωνικών Υπηρεσιών
Κατηγορία:Έλληνες υπουργοί Απασχολήσεως
Μιχαήλ Δεκλερής

Ο **Μιχαήλ Δεκλερής** είναι Έλληνας δικαστής που διετέλεσε αντιπρόεδρος του ΣτΕ.

Σπούδασε νομικά και διετέλεσε αντιπρόεδρος του Συμβουλίου της Επικρατείας (1990 - 1999) καθώς και μέλος του Συνταγματικού Δικαστηρίου του 1973.

## Πηγές


Κατηγορία:Έλληνες δικαστικοί
Χαρίλαος Μητρέλιας

Ο **Χαρίλαος Μητρέλιας** (1897-1988) ήταν Έλληνας νομικός και μέλος της δικτατορικής κυβέρνησης Μαρκεζίνη.

Γεννήθηκε το 1897 στη Λέσβο. Σπούδασε νομικά και το 1929 διορίστηκε πάρεδρος στο Συμβούλιο της Επικρατείας (ΣτΕ). Διετέλεσε πρόεδρος του Α΄ τμήματος του ΣτΕ (1951-1961) και Πρόεδρος του ΣτΕ (1961-1966). Μετά τη συμπλήρωση του ορίου ηλικίας πήρε τον τίτλο του επίτιμου. Την περίοδο 1953-1955 διετέλεσε διοικητής της Αγροτικής Τράπεζας της Ελλάδος. Πρόεδρος της Επιτροπής συντάξεως των συνταγμάτων της Χούντας και αντιπρόεδρος στην κυβέρνηση Μαρκεζίνη.

Απεβίωσε στην Αθήνα το 1988.

## Πηγές


Μ
Κατηγορία:Πρόεδροι του Συμβουλίου της Επικρατείας
Βασίλειος Ρώτης

Ο **Βασίλειος Ρώτης** (1922 - 12 Νοεμβρίου 2005) ήταν Έλληνας νομικός.

## Βιογραφικά στοιχεία

Σπούδασε νομικά. Διετέλεσε πρόεδρος του Α΄  και Γ΄ τμήματος του ΣτΕ τις περιόδους 1983 - 1984 και 1984 - 1988 αντίστοιχα, πρόεδρος του Συμβουλίου της Επικρατείας (1988), πρόεδρος της κεντρικής νομοπαρασκευαστικής επιτροπής καθώς και υπουργός δικαιοσύνης στην κυβέρνηση Ανδρέα Παπανδρέου από το 1988 έως και το 1989.

Απεβίωσε τον Νοέμβριο του 2005. Ενταφιάστηκε στην Λαγκαδιά Γορτυνίας.

## Πηγές


Κατηγορία:Έλληνες δικαστικοί
Κατηγορία:Έλληνες υπουργοί Δικαιοσύνης
Κατηγορία:Πρόεδροι του Συμβουλίου της Επικρατείας
Μιχαήλ Δένδιας

Ο **Μιχαήλ Δένδιας** (1899 - 29 Μαρτίου 1977) ήταν Έλληνας νομικός.

## Βιογραφικά στοιχεία
Γεννήθηκε στους Παξούς και καταγόταν από αρχοντική οικογένεια του νησιού. Σπούδασε νομική και φιλολογία στο Πανεπιστήμιο Αθηνών. Συνέχισε τις σπουδές του στο εξωτερικό και έγινε διδάκτωρ του πανεπιστημίου του Παρισιού. Το 1930 εξελέγη τακτικός καθηγητής του Διοικητικού και Ποινικού δικαίου στη νομική σχολή του πανεπιστημίου Θεσσαλονίκης και το 1935 τακτικός καθηγητής στη νομική σχολή του πανεπιστημίου Αθηνών. Αποχώρησε από τα πανεπιστημιακά του καθήκοντα το 1968 με τον τίτλο του ομότιμου καθηγητή. Το ίδιος έτος έθεσε υποψηφιότητα για την Ακαδημία Αθηνών χωρίς επιτυχία καθώς εξελέγη ο Μιχαήλ Στασινόπουλος.

Διετέλεσε κοσμήτορας της νομικής σχολής Αθηνών, πρύτανης του Εθνικού και Καποδιστριακού πανεπιστημίου Αθηνών καθώς και υπουργός βιομηχανίας στην υπηρεσιακή κυβέρνηση Στυλιανού Μαυρομιχάλη (1963). Είχε πλούσιο συγγραφικό έργο.

Απεβίωσε στις 29 Μαρτίου 1977 στην Αθήνα, ενώ η κηδεία του έγινε στις 2 Απριλίου.

## Πηγές


## Εξωτερικοί σύνδεσμοι
* [Βιβλία του Μιχαήλ Δένδια σε ψηφιακή μορφή](http://anemi.lib.uoc.gr/search/?search_type=simple&display_mode=overview&stored_cclquery=creator=(%CE%94%CE%AD%CE%BD%CE%B4%CE%B9%CE%B1%CF%82,%20%CE%9C%CE%B9%CF%87%CE%B1%CE%AE%CE%BB%20%CE%91.,)&rss=0&number=10&keep_number=10&offset=1), από την Ψηφιακή Βιβλιοθήκη Νεοελληνικών Σπουδών «Ανέμη».

Κατηγορία:Έλληνες πανεπιστημιακοί του 20ού αιώνα
Κατηγορία:Έλληνες υπουργοί Βιομηχανίας
Κατηγορία:Καθηγητές νομικής Αθηνών
Κατηγορία:Έλληνες ελευθεροτέκτονες
Κατηγορία:Απόφοιτοι της Νομικής Σχολής του Εθνικού και Καποδιστριακού Πανεπιστημίου Αθηνών
Βιντεοπαιχνίδι δράσης

Τα **βιντεοπαιχνίδια δράσης** είναι κατηγορία βιντεοπαιχνιδιών.

## Γενικά
Ένα παιχνίδι δράσης αποτελείται από αποστολές. Θέτονται αποστολές που πρέπει να επιτελεστούν, και έτσι αποκτούνται χρήματα ή ξεκλειδώνονται άλλες αποστολές ή διάφορα αντικείμενα που είναι βασικά για τον πρωταγωνιστή. Ακόμη, στα περισσότερα παιχνίδια υπάρχουν όπλα που χρειάζονται στις επόμενες αποστολές. Τέλος, στα αριστερά η στα δεξιά της οθόνης είτε του υπολογιστή είτε της τηλεόρασης, υπάρχει μια μπάρα ζωής που δείχνει σε τι κατάσταση βρίσκεται ο παίχτης.

## Ιστορία
Το πρώτο παιχνίδι δράσης κυκλοφόρησε το 1978 με το όνομα Space Invaders. Ένα χρόνο αργότερα κυκλοφόρησε το Asteroids. Το 1980 κυκλοφόρησε το Pacman, ακολούθησε το 1982 το Robotron 2084, το 1984 το Paperboy και στα τέλη της δεκαετίας του '80 το Doom.

## Επιδράσεις
Σε σχολή οικονομικών στο Ελσίνκι της Φινλανδίας παρατηρήθηκε πως τα παιχνίδια δράσης ακονίζουν τη σκέψη, καθώς ο παίκτης χρησιμοποιεί τη σκέψη του για την επίλυση μυστικών. Παρόμοιο περιστατικό είχε συμβεί και στο Πανεπιστήμιο της Ρότσεστερ της Αγγλίας, όπου μαθητές που έπαιξαν το παιχνίδι Unreal Tournament 3 βελτίωσαν την απόδοση της όρασής τους κατά 20%.

## Άλλα είδη βιντεοπαιχνιδιών
*Βιντεοπαιχνίδια περιπέτειας
*Βιντεοπαιχνίδια δράσης περιπέτειας
*Βιντεοπαιχνίδια επιβίωσης τρόμου
*Βιντεοπαιχνίδια ρόλων
*Βιντεοπαιχνίδια δράσης ρόλων
*Βιντεοπαιχνίδια στρατηγικής
*Βιντεοπαιχνίδια MMORPG
*Βιντεοπαιχνίδια πλατφόρμας
*Βιντεοπαιχνίδι πάλης
*Βιντεοπαιχνίδι beat 'em up
*Βιντεοπαιχνίδια βολών πρώτου προσώπου
*Βιντεοπαιχνίδια εξομοίωσης
*Βιντεοπαιχνίδια παζλ
*Βιντεοπαιχνίδια αγώνων
*Βιντεοπαιχνίδια αθλητισμού

## Παραπομπές


## Εξωτερικοί σύνδεσμοι
* Δράσης/Περιπέτειας Παιχνίδια


Δράσης
Κατηγορία:Δράση (είδος)
Παραβαλανείς

**Παραβαλανείς** ή **Παραβαλάνοι** (αρχαία ελληνικά: ) καλούνταν μία ομάδα των πρώτων χριστιανικών χρόνων στην περιοχή της Αλεξάνδρειας την περίοδο του Πάπα Διονυσίου το 3ο αιώνα μ.Χ., οι οποίοι χρησιμοποιούνταν για τη μεταφορά  και την καύση των νεκρών (κυρίως από αρρώστιες), από όπου πήραν και το όνομά τους.

Προέρχονταν  από τα χαμηλά κοινωνικά στρώματα και μέσω αυτού του τρόπου πίστευαν ότι προσφέρουν μια υπηρεσία στο Χριστό. Η αφοσίωση τους έγινε γρήγορα αναγκαία στον εκάστοτε Επίσκοπο, μιας και η χριστιανική θρησκεία βρισκόταν ακόμη υπό απαγόρευση και η ομάδα άρχιζε να χρησιμοποιείται ως προστασία σε δημόσιες εμφανίσεις και λειτουργίες.

Αν και η παρουσία τους δεν ήταν έννομη, άρχισαν να απολαμβάνουν προνόμια ιερατικού τύπου με αποκορύφωμα τη Σύνοδο της Εφέσου, όπου πήραν ενεργά μέρος. Ήταν πλέον υπό την προστασία του Επισκόπου και μέσω του Θεοδοσιανού Κώδικα (*Codex Theodosianus*), τοποθετήθηκαν επίσημα στις διαταγές του εκάστοτε κυβερνήτη της Αιγύπτου, μιας και με την τοποθέτηση του Θεοδοσίου στην κεφαλή της Βυζαντινής Αυτοκρατορίας, ο χριστιανισμός γίνεται πλέον η επίσημη θρησκεία.

Ελέγχεται, άν και θεωρείται το πιο πιθανό, οι Παραβαλάνοι να είναι οι αυτουργοί της δολοφονίας (μέσω λιθοβολισμού) της νεοπλατωνικής φιλοσόφου και αστρονόμου Υπατίας με ηθικό αυτουργό τον τότε αρχιεπίσκοπο Αλέξανδρείας Κύριλλο Α', το Μάρτιο του 415 μ.Χ.

Κατηγορία:Ιστορία του Χριστιανισμού
Κατηγορία:Χριστιανισμός στην Αίγυπτο
Β΄ Εθνική ποδοσφαίρου ανδρών 2010-11

Το **Πρωτάθλημα Φούτμπολ Λιγκ 2010–11** (γνωστό και ως **Football League [[ΟΠΑΠ]]**) για τη συγκεκριμένη αγωνιστική περίοδο ξεκίνησε στις 12 Σεπτεμβρίου 2010 και ολοκληρώθηκε με τη διαδικασία των play off την 1η Αυγούστου 2011, δηλαδή είχε διάρκεια 11 μήνες!

## Συμμετοχές
Στη διοργάνωση συμμετείχαν 18 ομάδες. Από αυτές, οι έξι προήλθαν από την Αττική, τέσσερις από τη Μακεδονία, δύο από τη Θεσσαλία, δύο από τη Στερεά Ελλάδα, μία από τα Δωδεκάνησα, μία από την Κρήτη, μία από την Ήπειρο και μία ομάδα από τη Θράκη.

Αναλυτικά: Αγροτικός Αστέρας, Αναγέννηση Καρδίτσας, Βέροια, Διαγόρας Ρόδου, Δόξα Δράμας, Εθνικός Αστέρας,  Εθνικός Πειραιώς, Ηλιούπολη, Θρασύβουλος, Ιωνικός Νίκαιας, Καλλιθέα, Λεβαδειακός, ΟΦΗ, Παναιτωλικός, Πανθρακικός, ΠΑΣ Γιάννινα, Πιερικός, ΑΟ Τρίκαλα.

## Κατάταξη

### Πρώτος σκόρερ
***19 γκολ**: Ιμπραχίμ Μπακαγιόκο (ΠΑΣ Γιάννινα)

## Τα play off ανόδου
Με βάση τους βαθμούς που συγκέντρωσε κατά την κανονική περίοδο της διοργάνωσης, κάθε ομάδα ξεκίνησε τα play off με την εξής βαθμολογία:
::::::::::::ΟΦΗ 4, Λεβαδειακός 2, Δόξα Δράμας 1, Διαγόρας 0.

* Και οι 12 αγώνες διεξήχθησαν σε (ουδέτερα) γήπεδα της Αθήνας (Φυλής έξι, Νέας Σμύρνης και Καλλιθέας από τρεις) μέσα σε χρονικό διάστημα μόλις 11 ημερών (22 Ιουλίου - 1 Αυγούστου 2011), με συνέπεια οι ομάδες να αγωνίζονται ανά δύο ημέρες.
* Οι δεύτεροι αγώνες της Δόξας Δράμας εναντίον των ΟΦΗ και Λεβαδειακού (με κόκκινο στον πίνακα αποτελεσμάτων) δεν διεξήχθησαν λόγω αδυναμίας της να συγκροτήσει αποστολή και κατακυρώθηκαν με σκορ 3–0 χωρίς αγώνα υπέρ των αντιπάλων της.

Μέσω της διαδικασίας των play off, ο ΟΦΗ εξασφάλισε τον προβιβασμό του στη Σούπερ Λιγκ της περιόδου 2011–12.
Στις αρχές Οκτωβρίου 2011 αποφασίστηκε και η άνοδος των Λεβαδειακού και Δόξας Δράμας ως επιλαχούσες, αντικαθιστώντας Ολυμπιακό Βόλου και Καβάλα, οι οποίοι υποβιβάστηκαν από τη Σούπερ Λιγκ στο Περιφερειακό Πρωτάθλημα λόγω της ανάμιξης των μεγαλοπαραγόντων τους στην υπόθεση των "στημένων" αγώνων.

## Παραπομπές


## Εξωτερικοί σύνδεσμοι

* Ένωση Έπαγγελματικού Ποδοσφαίρου Β΄& Γ΄Εθνικής Κατηγορίας

Κατηγορία:Β΄ Εθνική κατηγορία ποδοσφαίρου αντρών Ελλάδας
Κατηγορία:Εγχώρια ποδοσφαιρικά πρωταθλήματα 2010-2011
Αδαλβέρτος της Λωρραίνης

**Αδαλβέρτος** (*Adalbert de Lorraine*, 1000 - 11 Νοεμβρίου 1048) από τον Οίκο της Λωρραίνης (Μετς) ήταν δούκας της Άνω Λωρραίνης (1047 - 1078).

## Βιογραφία
Ήταν ο μεγαλύτερος γιος του Γεράρδου, δούκα του Μπουζονβίλ, κόμη του Μετς και της Γκιζέλας, μάλλον κόρης του Θεοδώριχου Α΄ των Αρντέν-Μπαρ δούκα της Άνω Λωρραίνης. 

Ο Γκοθέλο Α΄ των Αρντέν-Βερντέν δούκας της Λωρραίνης πέθανε το 1044 και τον διαδέχθηκε ο γιος του Γοδεφρείδος Γ΄ στην Κάτω Λωρραίνη μόνο, καθώς ο αυτοκράτορας Ερρίκος Γ΄ παραχώρησε την Άνω Λωρραίνη στον Αδαλβέρτο. Αυτό εξόργισε τον Γοδεφρείδο Γ΄, που ήρθε σε σύγκρουση με τον Αδαλβέρτο, ο οποίος σκοτώθηκε σε μεταξύ τους μάχη στο Τουέν. Δεν είχε παιδιά και ο αυτοκράτορας Ερρίκος Γ΄ νομιμοποίησε τον μικρότερο αδελφό του Γεράρδο ως διάδοχο.

## Πρόγονοι





## Αναφορές σε πηγές


Αδαλβέρτος
Κατηγορία:Οίκος της Λωρραίνης
Γκοθέλο Α΄ της Λωρραίνης

Ο **Γκοθέλο Α΄ της Λωρραίνης** ο *μέγας* (*Gothelon Ier de Lotharingie*, 967 - 19 Απριλίου 1044) από τον Οίκο του Αρντέν-Βερντέν ήταν δούκας της Κάτω Λωρραίνης (1023 - 1044) και της Άνω Λωρραίνης (1033 - 1044). Επίσης ήταν μαργράβος της Αμβέρσας (1005 - 1044) και κόμης του Βερντέν, νεώτερος γιος του Γοδεφρείδου Α΄ κόμη του Βερντέν και της Ματθίλδης των Μπίλλουνγκ, κόρης του Χέρμαν δούκα της Σαξονίας. 

Διαδέχθηκε τον πατέρα του στην Αμβέρσα και έγινε υποτελής του μεγαλύτερου αδελφού του Γοδεφρείδου Β΄, που έγινε δούκας της Κάτω Λωρραίνης (1012). Διαδέχθηκε τον αδελφό του (1023) υπό την υποστήριξη του Ερρίκου Β΄ των Οθωνιδών της Γερμανίας. Όταν εξέλιπε ο Οίκος του Μπαρ της Άνω Λωρραίνης, ύστερα από τον θάνατο του εξαδέλφου του Φρειδερίκου Γ΄, ο Γκοθέλο Α΄ τον διαδέχθηκε. Εκεί ήταν υποχρεωμένος να υπερασπιστεί την περιοχή από τον Όντο Β΄ κόμη του Μπλουά. 

Στη μάχη του Μπαρ στις 15 Νοεμβρίου 1037 ο Γκοθέλο Α΄ συνέτριψε τον Όντο Β΄, που ήθελε να δημιουργήσει ένα ανεξάρτητο δουκάτο ανάμεσα στη Γαλλία και τη Γερμανία· σκοτώθηκε στη μάχη. 

## Οικογένεια
Νυμφεύτηκε μάλλον την Ουρράκα των Ιβρέα, κόρη του Βερεγγάριου Β΄ της Ιταλίας. Παιδιά του ήταν:
* Γοδεφρείδος Γ΄ π. 997-1069, δούκας της Κάτω Λωρραίνης.
* Γκοθέλο Β΄ 1008-1046, δούκας της Κάτω Λωρραίνης.
* Φρειδερίκος π. 1020-1058, πάπας ως Στέφανος Θ΄.
* Όντα/Ούντα, παντρεύτηκε τον Λάμπερτ Β΄ κόμη του Λουβαίν.
* Ματίλντα, παντρεύτηκε τον Ερρίκο Α΄ των Ετσονιδών παλατινό κόμη (δούκα) της Λοθαριγγίας.

|-

|-

Κατηγορία:Δούκες της Λωρραίνης
Κατηγορία:Οίκος του Αρντέν
Εγελιανισμός

Με τον όρο **Εγελιανισμός** φέρεται μια πολύμορφη φιλοσοφική κίνηση που προήλθε βασικά από την μνημειώδη φιλοσοφική σκέψη του Γεωργίου Φρειδερίκου Χέγκελ, στο όνομα του οποίου οφείλεται και ο όρος.

Με τον όρο αυτό χαρακτηρίζεται και το σύνολο των φιλοσοφικών ρευμάτων που αναπτύχθηκαν με βάση τη σκέψη του Χέγκελ. Ο Εγελιανισμός εστιάζεται κυρίως στη φιλοσοφική ανάλυση τόσο της "ιστορίας", όσο και της "λογικής" υπό ποικίλες προοπτικές, με την κατάληξη ότι για μεν την πρώτη "*το λογικό είναι το πραγματικό*", (ορθολογισμός), για δε τη δεύτερη, ότι "*η αλήθεια είναι το όλον*".

## Προτεινόμενη βιβλιογραφία

### Στα ελληνικά

### Σε άλλες γλώσσες

* Frederick C. Beiser (Hrsg.): *The Cambridge Companion to Hegel.* Cambridge University Press, Cambridge 1993, darin insb. S.378-413 John Edward Toews: *Transformations of Hegelianism*. ISBN 0-521-83167-9
* Siegfried Blasche: *Hegelianismus.* in: Jürgen Mittelstraß (Hrsg.): *Enzyklopädie Philosophie und Wissenschaftstheorie.* Bd 2. Bibliographisches Institut, Mannheim 1980-1996. ISBN 3-411-01603-5
* Christoph Helferich: *Georg Wilhelm Friedrich Hegel*. Metzler, Stuttgart 1979, S.96-216. ISBN 3-476-10182-7
* Heinrich Kleiner: *Neuhegelianismus.* in: Joachim Ritter (Hrsg.): *[[Historisches Wörterbuch der Philosophie]].* Bd 6. Basel 1984, Sp.742-747. ISBN 3-7965-0115-X
* Juha Manninen: *Hegelianismus.* in: H.J. Sandkühler (Hrsg.): *Europäische Enzyklopädie zu Philosophie und Wissenschaften.* Bd 2.  Meiner, Hamburg 1990, Sp.522-531. ISBN 3-7873-0983-7
* Kosmas Psychopedis: *Hegelianismus.* in: Wolfgang Fritz Haug (Hrsg.): *[[Historisch-kritisches Wörterbuch des Marxismus]].* Bd 5. Hamburg 2001, Sp.1233-1243. ISBN 3-88619-436-1
* Josef Simon: Artikel  *Hegel/Hegelianismus*, in *[[Theologische Realenzyklopädie]]* 14 (1986) S. 550-560
* Horst Stuke: *Hegelianismus.* in: Joachim Ritter (Hrsg.): *Historisches Wörterbuch der Philosophie.* Bd 3. Basel 1974, Sp.1026-1030. ISBN 3-7965-0115-X
* John Edward Toews: *Hegelianism.* The Path Toward Dialectical Humanism. Cambridge University Press, Cambridge 1980. ISBN 0-521-23048-9
* Christoph Halbig, Michael Quante, Ludwig Siep (Hrsg.): *Hegels Erbe*. stw 1699. Suhrkamp, Frankfurt am Main 2004. ISBN 3-518-29299-4

## Εξωτερικοί σύνδεσμοι

### Σε άλλες γλώσσες

* R. Dumian: The Young Hegelians, Auswahlbibliographie (engl.)
* Robert Stern, Nicholas Walker: Hegelianism, in: Routledge Encyclopedia of Philosophy (engl.)
* W. Turner: Hegelianism, in: The Catholic Encyclopedia. New York: Robert Appleton Company 1910 (engl.)
*Elmar Treptow: Theorie und Praxis bei den Junghegelianersn, Habilitationsschrift, München 1971

Κατηγορία:Φιλοσοφικές θεωρίες
Κατηγορία:Θεωρίες της Ιστορίας
Ισμέτ Γκιουνέι

δεξιά|μικρογραφία|150px|Η σημαία της Κύπρου.
δεξιά|μικρογραφία|150px|Κυπριακή λίρα.
Ο Τουρκοκύπριος ζωγράφος, σκιτσογράφος και δάσκαλος **Ισμέτ Βεχίτ Γκιουνέι** (İsmet Vehit Güney, 1932-2009) ήταν αυτός που σχεδίασε τη σημαία της Κύπρου (σήμερα χρησιμοποιείται μόνο από την Κυπριακή Δημοκρατία, στο ελεύθερο τμήμα του νησιού), τον θυρεό της χώρας και την πρώτη κυπριακή λίρα το 1960.
   
## Βιογραφικό
Ο Γκιουνέι γεννήθηκε στην Λεμεσό και ξεκίνησε να ζωγραφίζει ενώ ήταν ακόμα μαθητής στο γυμνάσιο. Το 1947 έγινε ο πρώτος τουρκοκύπριος ζωγράφος που παρουσίασε έκθεση με έργα του. Το 1948, αφού αποφοίτησε από το Teachers Training College, ξεκίνησε να εργάζεται ως δάσκαλος καλλιτεχνικών. Από το 1956 και μέχρι τα τέλη του 1960 συνεργάστηκε με τον Ιμπραχίμ Τσάλι (Ibrahim Çallı). Παρουσίασε και άλλες ατομικές εκθέσεις ενώ συμετείχε και σε ομαδικές εκθέσεις τόσο στην Κύπρο και όσο στο εξωτερικό. Το 1967 μια υποτροφία του έδωσε τη δυνατότητα να σπουδάσει στο Belfast Queen's University's Stranmills College. Το 1986 παρουσίασε μια αναδρομική έκθεση στην Λευκωσία. Πέθανε από καρκίνο στις 23 Ιουνίου του 2009.

## Η σημαία
Πριν το 1960 στην Κύπρο οι δύο κοινότητες χρησιμοποιούσαν την ελληνική και την τουρκική σημαία αντίστοιχα. Το 1960 έγινε ένας διαγωνισμός για τη δημιουργία της νέας σημαίας της Κύπρου, σύμφωνα με τον οποίο η νέα σημαία δεν έπρεπε να έχει το κόκκινο και το μπλέ χρώμα (που υπάρχουν στις σημαίες της Ελλάδας και της Τουρκίας) ούτε να έφερε τον σταυρό ή την ημισέλινο. Τελικά ο πρόεδρος Μακάριος και ο αντιπροέδρος Φαζίλ Κιουτσούκ έκαναν δεκτό το σχέδιο που είχε υποβάλλει ο Ισμέτ Γκιουνέι(ο χάρτης της Κύπρου σε πορτοκαλί χρώμα, από το χρώμα του χαλκού από τον οποίο πήρε το όνομά της η χώρα, σε άσπρο φόντο που συμβολίζει την αγνότητα και κάτω από το χάρτη του νησιού δύο κλάδοι ελιάς που συμβολίζουν την ειρήνη μεταξύ των δύο κοινοτήτων). Ο Ισμέτ Γκιουνέι σε μεταγενέστερη συνέντευξή του, δήλωσε ότι συμπεριέλαβε στη σημαία το χάρτη της Κύπρου επειδή θεώρησε πως με αυτόν τον τρόπο θα ενίσχυε την ταυτότητα του νέου κράτους που ήταν μικρό και άγνωστο. Σαν επιβράβευση για το σχέδιο του ο Γκιουνέι έλαβε πενήντα λίρες και μια συγχαρητήρια επιστολή από τον Μακάριο.

Σύμφωνα όμως με τουρκοκυπριακά μέσα ενημέρωσης ο Μακάριος είχε υποσχεθεί στον Γκιουνάι ότι θα έπαιρνε κάθε χρόνο 20 λίρες για το σχεδιασμό της σημαίας αλλά ο ζωγράφος δεν πήρε ποτέ αυτά τα λεφτά με αποτέλεσμα να αναθέσει σε μια ελληνοκυπριακή δικηγορική εταιρία την υπόθεση του και να σκεφτεί την περίπτωση προσφυγής, εφόσον ήταν αναγκαίο, στο Ευρωπαϊκό Δικαστήριο Ανθρωπίνων Δικαιωμάτων.

## Παραπομπές


## Πηγές
* Εφημερίδα Πολίτης, 1η Μαρτίου του 2004.

Κατηγορία:Τουρκοκύπριοι
Κατηγορία:Κύπριοι ζωγράφοι
Αστερισμοί του Εβέλιου

right|thumb|205px|Ο Ιωάννης Εβέλιος, μελετώντας την εποπτική ουρανόσφαιρα. Πίνακας του Daniel Schultz.
**Αστερισμοί του Εβέλιου** χαρακτηρίζονται, στην ιστορία της καθιέρωσης των αστερισμών, επτά νέοι αστερισμοί που συμπεριέλαβε στην ουράνια χαρτογράφησή του ο Πολωνός αστρονόμος Εβέλιος το 1687, που δεν υπήρχαν προηγουμένως και οι οποίοι είναι:
# Οι Θηρευτικοί Κύνες
# Η Σαύρα (αστερισμός)
# Ο Μικρός Λέων
# Ο Λυγξ
# Η Ασπίς (αστερισμός)
# Ο Εξάς και
# Η Αλώπηξ (αστερισμός)

Και οι 7 αστερισμοί είναι σήμερα επίσημα αναγνωρισμένοι από την Διεθνή Αστρονομική Ένωση.

## Πηγές
* *Εγκυκλοπαίδεια Πάπυρος Λαρούς Μπριτάννικα*, τόμ. 12, σελ. 79
Κάρτα πολίτη

Η **Κάρτα του Πολίτη** θα είναι μια πλαστική κάρτα στο μέγεθος των πιστωτικών καρτών, με ενσωματωμένη έξυπνη κάρτα, που σχεδιάζεται να αντικαταστήσει τις ελληνικές ταυτότητες.

Τα στοιχεία που θα περιλαμβάνει η Κάρτα του Πολίτη, τόσο εκτυπωμένα στην επιφάνειά της όσο και εντός της έξυπνης κάρτας, θα είναι:
* αριθμός δημοτολογίου
* αριθμός φορολογικού μητρώου (ΑΦΜ)
* αριθμός μητρώου κοινωνικής ασφάλισης (ΑΜΚΑ)
* ειδικός εκλογικός αριθμός

Θα συνοδεύεται από σειριακό αριθμό και προσωπικό κωδικό πρόσβασης στον καθένα που θα επιτρέπουν στους πολίτες την πρόσβαση σε δικτυακές υπηρεσίες, όπως ο ιατρικός φάκελος και τα στοιχεία περιουσίας, ενώ ο στόχος είναι σταδιακά να γίνει εργαλείο πρόσβασης και σε άλλα μητρώα και υπηρεσίες. Πιθανώς μελλοντικά να συμπεριληφθεί και ψηφιακή υπογραφή του κατόχου.

Η έκδοση της Κάρτας του Πολίτη σχεδιάζεται να γίνει σε δύο φάσεις: στην πρώτη για πολίτες άνω των 18 ετών και στη δεύτερη για πολίτες μεταξύ 12 και 18 ετών. Κατά προτεραιότητα θα εκδοθεί στους μετανάστες, για τους οποίους θα λειτουργεί και ως "κάρτα μετανάστη". Η προετοιμασία του νομικού πλαισίου και των μητρώων θα γίνει από το Υπουργείο Εσωτερικών, ενώ η κάρτα καθεαυτή θα εκδίδεται από το Υπουργείο Προστασίας του Πολίτη. Η χρηματοδότηση του έργου θα γίνει με κονδύλια του ΕΣΠΑ από τα Επιχειρησιακά Προγράμματα «Διοικητική Μεταρρύθμιση» και «Ψηφιακή Σύγκλιση».

Από τις 22 Νοεμβρίου 2010 και μέχρι τις 12 Δεκεμβρίου 2010 η ελληνική κυβέρνηση έχει θέσει το θέμα σε δημόσια διαβούλευση. 

## Παραπομπές



## Πηγές
* 
* 

Κατηγορία:Ασφάλεια στην Ελλάδα
Κατηγορία:Ταυτότητα
Grand Theft Auto: The Ballad of Gay Tony

To ***Grand Theft Auto: The Ballad of Gay Tony*** είναι βιντεοπαιχνίδι δράσης περιπέτειας που ανήκει στη σειρά *[[Grand Theft Auto]]*, το οποίο είναι το τελευταίο τοποθετημένο στην Liberty City. Έχει βγει στον Υπολογιστή, στο PlayStation 3 και στο Xbox 360. Για πρώτη φορά εμφανίστηκε στις 29 Οκτωβρίου 2009 για το Xbox 360, ενώ έναν περίπου μήνα αργότερα βγήκε για  Υπολογιστή. Τελικά στις 19 Απριλίου 2010 αποφασίστηκε να κυκλοφορήσει και για το PS3, κάτι που τελικά έγινε.

Η Rockstar Games χρησιμοποίησε το ιδιόκτητο Rockstar Advanced Game Engine (RAGE) για την ανάπτυξη του παιχνιδιού.

## Τρόπος παιχνιδιού

Ο τρόπος παιχνιδιού έχει αλλάξει, σε σχέση με προηγούμενα παιχνίδια της σειράς. Η Rockstar πρόσθεσε κάποιες λεπτομέρειες, όπως για παράδειγμα, σε κάποια σημεία της πόλης, οι διαστάσεις είναι μεγαλύτερες από ότι στα προηγούμενα δύο παιχνίδια, ενώ ο βαθμός δυσκολίας έχει ανέβει μισό τοις εκατό από τις απλές αποστολές του ''The Lost and Damned''.

## Πλοκή
Πρωταγωνιστής του παιχνιδιού είναι ο Luis Fernando Lopez, που γεννήθηκε το 1983 στο Northwood της Liberty City και η οικογένεια του αποτελείται από τη μητέρα του, Adriana Lopez, τον αδερφό του, Ernesto Lopez και την αδερφή του, Leta Lopez-Wilkinson.Το μόνο γνωστό στοιχείο για τον πατέρα του, είναι ότι το επάγγελμα του είναι πεζοναύτης. Το 2001 σε ηλικία 18 ετών έκανε διάρρηξη σε αυτοκίνητο κάνοντας φυλακή μέχρι το 2003 όπου έκανε άλλη μια παρανομία αλλά με τους φίλους του, Oscar και Willy. Το 2005 συνεργάστηκε ως σωματοφύλακας του Tony Prince, ο οποίος εμπιστευόταν από ότι φαίνεται και στο παιχνίδι τον Luis.

Ο Louis Fernando Lopez έχει εμφανιστεί και στα τρία *GTA* που έχουν ενταχθεί στην εποχή του *[[Grand Theft Auto IV]]*. Ο Louis είναι σεκιούριτι του Tony Prince, ο οποίος είναι ιδιοκτήτης δύο εστιατορίων. Δουλειά του Louis είναι να προστατέψει το αφεντικό του από κάποιες δουλειές τις οποίες εκείνος άφησε στη μέση. Έτσι, κατά τη διάρκεια του παιχνιδιού γνωρίζει διάφορους χαρακτήρες, οι οποίοι είναι κακόφημοι στην πόλη, αφού και το αφεντικό του είναι γνωστό, επειδή είναι ο μόνος που έχει στην ιδιοκτησία του, εστιατόρια μόνο για ομοφυλόφιλους. Για αυτό το αφεντικό του αποκαλείται και ως Tony *Gay* Prince.

## Εξωτερικοί σύνδεσμοι
* Ανασκόπηση στο GameOver
* ''Grand Theft Auto: The Ballad of Gay Tony'' στη Wikia

Κατηγορία:Grand Theft Auto
Κατηγορία:Βιντεοπαιχνίδια του 2009
Κατηγορία:Βιντεοπαιχνίδια του PlayStation 3
Κατηγορία:Βιντεοπαιχνίδια του Xbox 360
Κατηγορία:Βιντεοπαιχνίδια περιπέτειας
Κατηγορία:Βιντεοπαιχνίδια δράσης
Κατηγορία:Βιντεοπαιχνίδια της Rockstar
Μέγαρο Λιβιεράτου

Το **Μέγαρο Λιβιεράτου** ή **Μέγαρο Υπατία** βρίσκεται στην Αθήνα απέναντι από το Εθνικό Αρχαιολογικό Μουσείο, στη διασταύρωση των οδών Ηπείρου 2 και Πατησίων 55. Το μέγαρο ανήκε στον Κεφαλονίτη επιχειρηματία βιομήχανο εξ Αιγύπτου Γεράσιμο Λιβιεράτο.

Το Μέγαρο Υπατία είναι έργο του αρχιτέκτονα και καθηγητή του Ε.Μ.Π. Αλέξανδρου Νικολούδη (Λέρος 1874 – Αθήνα 1944) και οικοδομήθηκε στα 1908 -1909. 

Η σχεδιαστική αισθητική του μεγάρου προσχωρεί στα πομπώδη μορφολογικά στοιχεία της νεο-μπαρόκ γαλλικής *Beaux-Arts* και απομακρύνεται φανερά από την κυρίαρχη μέχρι τότε μορφολογία των αστικών κατοικιών του αθηναϊκού νεοκλασικισμού. Η γαλλική επιρροή του μεγάρου αποτυπώνεται έντονα στη γωνιακή ημικυκλική εσοχή του πρώτου ορόφου και την προεξοχή με το μπαλκόνι στο δεύτερο όροφο, που καταλήγει σε μια κομψή στεφάνη (*cartouche*).

Η πρόσφατη αποκατάσταση του κτηρίου από τους νέους ιδιοκτήτες του, με την επίβλεψη του αρχιτέκτονα Θανάση Κυρατσού, επανέφερε το εγκαταλειμμένο επί πολλές δεκαετίες μέγαρο, το οποίο είχε υποστεί επιπρόσθετα εκτεταμένες φθορές από το σεισμό του 1981, στην αρχική νεο-μπαρόκ μορφή του. 

## Ιστορική Αναδρομή
1909: Ολοκληρώνεται ο σχεδιασμός και η κατασκευή του κτιρίου από τον
Αρχιτέκτονα Αλέξανδρο Νικολούδη στα πρότυπα του γαλλικού αρχιτεκτονικού
ρεύματος της Beaux-Arts.
1932: Ολοκληρώνεται η πρώτη ανακαίνιση του κτιρίου κατά την οποία αλλάζουν τα
λουδοβίκεια μοτίβα στην οροφή του κτιρίου.
1970: Λαμβάνεται άδεια για την κατεδάφιση του κτιρίου και την μετατροπή του σε
πολυκατοικία.
1981: Το κτίριο υφίσταται ρωγμές και καταστρέφεται η ανάγλυφη παράσταση της
οροφής από το σεισμό.
1989: Με παρέμβαση της Μελίνας Μερκούρη το κτίριο χαρακτηρίζεται ως
διατηρητέο και αναιρείται η άδεια κατεδάφισης.
2006-2009: Το Μέγαρο ανακαινίζεται και συντηρείται με επιρροές από την
Αλεξανδρινή αρχιτεκτονική.

## Το Μέγαρο
Το Μέγαρο Υπατία έχει συνολική έκταση 1240 τ.μ. και είναι κατανεμημένο σε τρείς
ορόφους. Έχει σχεδιαστεί και οικοδομηθεί από τον αρχιτέκτονα Α. Νικολούδη με τη λογική της τριμερής κατανομής, κατά την οποία δημιουργούνται εκτενείς και
ευρύχωρες αίθουσες στο ισόγειο, ιδιωτικοί χώροι στον πρώτο όροφο ενώ βοηθητικά διαμερίσματα στο ημιυπόγειο.

## Παραπομπές


## Πηγές
* Νίκος Βατόπουλος: “Το πρόσωπο της Αθήνας”, 1η έκδοση, Εκδόσεις Ποταμός, Αθήνα 2002.
* Τάκης Καρής: “Ατμόσφαιρα εποχής”, περιοδ. LIFE & STYLE, Σεπτέμβριος 2010.
* Αρχείο Νεότερων Μνημείων
* «Ενα παλατάκι για τους μετανάστες», άρθρο στον ιστότοπο της εφημερίδας «Το Βήμα», 30 Ιανουαρίου 2011.

Κατηγορία:Διατηρητέα κτίρια στην Αθήνα
Μοιραίικα Αχαΐας

Τα **Μοιραίικα** είναι χωριό της πρώην επαρχίας Πατρών του Νομού Αχαΐας. Η περιοχή δύναται να εξυπηρετείται από τις 29 Φεβρουαρίου 2020 από τη Γραμμή 2 του Προαστιακού Σιδηρόδρομου Πάτρας μέσω της στάσης "Τσουκαλαίικα / Tsoukaleika".

## Ιστορία
Το χωριό είναι σχετικά νέο και δημιουργήθηκε στις αρχές του 20ού αιώνα. Μετά την επανάσταση του 1821 ποιμένες από του Μοίρα κατέβαιναν με τα πρόβατα τους στην περιοχή και έμεναν σε πρόχειρες καλύβες αρχικά και από το 1870 έφτιαξαν τις πρώτες κατοικίες. Μόνιμη κατοίκηση αναφέρεται μετά το 1910. Έως τότε οι κάτοικοι μετακινούνταν μεταξύ Μοιραίικων και Μοίρα, θερινή και χειμερινή κατοικία. Χωριό αναφέρεται σε απογραφή πρώτη φορά το 1879 και σε απογραφή του 1920 με 46 κατοίκους. Αναφέρεται ότι αυτοί οι πρώτοι κάτοικοι είχαν εκτάσεις και σε γειτονικά χωριά, όπως στο Αστέρι.

Το 1915 εντάχτηκε στην κοινότητα Βραχνέικων και το 1954 εντάχτηκε στην κοινότητα Θεριανού. Από το 1998 έως το 2010 αποτέλεσε οικισμό του δημοτικού διαμερίσματος Βραχναίικων του Δήμου Βραχναίικων.

## Δημογραφικά στοιχεία
Η εξέλιξη του πληθυσμού του οικισμού είναι η εξής:

## Συνοικίες
Συνοικίες του χωριού είναι τα Θωμαίικα και τα Λατσαίικα, των οποίων το όνομα είναι ανθρωπωνυμικό.

## Παραπομπές


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).
* Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9.
* Κώστας Παπαγιαννόπουλος (επιμ.), *Βραχναίικα και Μονοδένδρι. Αρχαιολογία του τοπίου και τοπική ιστορία*, πρόλογος: Βασίλης Τογαντζής, Μιλτιάδης Γούτας, Λάζαρος Κολώνας, Έκδοση Δήμος Βραχναίικων-Δημοτική Επιχείρηση Πολιτιστικής Ανάπτυξης Βραχναίικων, Πάτρα 2009. ISBN 978-960-99129-0-7.

## Βιβλιογραφία
* 

Κατηγορία:Χωριά της περιφερειακής ενότητας Αχαΐας
Κατηγορία:Δήμος Βραχναίικων
Κατηγορία:Δήμος Πατρέων
Λεωνίδας Λαπαθιώτης

Ο **Λεωνίδας Λαπαθιώτης** (1854 - 1942) ήταν Έλληνας στρατιωτικός.

## Βιογραφία
Γεννήθηκε στην Κόρινθο από πατέρα κυπριακής καταγωγής, τον αξιωματικό της Χωροφυλακής Θεοχάρη Λαπαθιώτη, ο οποίος καταγόταν από τη Λάπηθο της Κύπρου. Ο παππούς του ήταν ο προύχοντας Χατζηηλίας που εκτελέστηκε από τους Τούρκους στη Λευκωσία το 1821. Κατατάχθηκε στον Ελληνικό Στρατό φθάνοντας μέχρι τον βαθμό του αντιστρατήγου. Συμμετείχε στον Ελληνοτουρκικό Πόλεμο του 1897 ως αξιωματικός του επιτελείου της Στρατιάς Ηπείρου, και διετέλεσε κατόπιν προσωπάρχης του Υπουργείου Στρατιωτικών. Το 1903 εξελέγη βουλευτής Τυρνάβου, αντικαθιστώντας (31 Μαΐου 1903) τον παραιτηθέντα Γ. Ροδόπουλο.,  ενώ συμμετείχε για λίγους μήνες στην κυβέρνηση Κυριακούλη Μαυρομιχάλη ως υπουργός Στρατιωτικών (1909). Επί κυβερνήσεως Βενιζέλου τέθηκε σε διαθεσιμότητα και φυλακίστηκε για λίγες μέρες. Τελικά αποστρατεύθηκε (1911) αλλά επανήλθε στους Βαλκανικούς Πολέμους το 1912. Το 1916 ακολούθησε τον Ελευθέριο Βενιζέλο στη Θεσσαλονίκη και προήχθη σε αντιστράτηγο. Το ίδιο έτος στάλθηκε στην Αίγυπτο για να οργανώσει σώμα Ελλήνων εθελοντών για την κυβέρνηση της Εθνικής Αμύνης. Επίσης ως μαθηματικός δίδαξε στο Πολυτεχνείο και τη Σχολή Ευελπίδων.

Απεβίωσε στην Αθήνα τον Ιανουάριο του 1942. Ήταν νυμφευμένος με τη Βασιλική Παπαδοπούλου, μέλος της οικογένειας Τρικούπη, και είχαν αποκτήσει έναν γιο, τον ποιητή Ναπολέοντα Λαπαθιώτη. Κατοικούσε από το 1903 στα Εξάρχεια στην οικία Λαπαθιώτη.

## Έργα
Μερικά από τα έργα του είναι:
**Μαθήματα Ολοκληρωτικού Λογισμού*
**Μαθήματα Διαφορικού Λογισμού*
**Συλλογή Στρατιωτικών Κωδικών*

## Πηγές


Λ
Λ
Λαπαθιωτης
Λαπαθιωτης
Μονή Ζυγού

Η **Μονή Ζυγού** (θέση γνωστή και ως **Φραγκόκαστρο**) είναι αρχαίο αγιορειτικό μοναστήρι το οποίο ιδρύθηκε στα μέσα του 10ου αι. και καταστράφηκε λίγο πριν από το 1198. Βρίσκεται περίπου 2 χιλιόμετρα ανατολικά της Ουρανούπολης Χαλκιδικής, ακριβώς έξω από τα όρια του Αγίου Όρους.

Φαίνεται ότι η μονή του Ζυγού (η οποία κτίσθηκε σε θέση όπου προϋπήρχαν εγκαταστάσεις από τον 4ο π.Χ. μέχρι και τον 6ον μ.Χ. αι.) υπήρχε ήδη πριν από 991, όμως η πρώτη σαφής μαρτυρία για την ίδρυσή της χρονολογείται το 996. Παρότι καθ'όλη τη διάρκεια του 11ου αιώνα η Μονή ήταν μία από τις σημαντικότερες αθωνικές μονές, το 1199 ήταν ήδη έρημη και παραχωρήθηκε, σαν μετόχι, από τον αυτοκράτορα Αλέξιο Γ΄ Άγγελο στην επανασυσταθείσα Μονή Χιλανδαρίου.

Γύρω στο 1206 (2 χρόνια δηλαδή μετά τη Δ' Σταυροφορία και την αρχή της Φραγκοκρατίας), στο κάστρο του Ζυγού εγκαταστάθηκε ένας Φράγκος άρχοντας, ο οποίος ανακατασκεύασε τα τείχη και την μονή σε κάστρο, το οποίο χρησιμοποίησε ως ορμητήριο για να λεηλατεί το Άγιο Όρος, ώσπου, περί το 1211, με παρέμβαση του Πάπα της Ρώμης εκδιώχθηκε από την περιοχή. Γι' αυτόν το λόγο τα ερείπια της Μονής είναι γνωστά σήμερα ως «Φραγκόκαστρο». Κατά τη διάρκεια της λειτουργίας της, η μονή ήταν αφιερωμένη στον Προφήτη Ηλία.

[μικρογραφία|250px|left|Η είσοδος του [καθολικό|καθολικού της μονής.]]
Η αρχαιολογική σκαπάνη έχει φέρει στο φως πολλά ευρήματα, ενώ οι ανασκαφικές και αναστηλωτικές εργασίες βρίσκονται σε εξέλιξη.

Το καθολικό της Μονής, το οποίο ανήκει στον τύπο του σταυροειδούς εγγεγραμμένου ναού, περιλαμβάνει δύο ταφικά παρεκκλήσια. Πρόκειται για κτίσμα του α' τετάρτου του 11ου αι. και ανεγέρθηκε σε 4 οικοδομικές φάσεις.
μικρογραφία|1000px|κέντρο|Ο αρχαιολογικός χώρος σήμερα, όπως φαίνεται από τα νότια(εντός του περιβόλου). Η εντός των τειχών επιφάνεια ανέρχεται στα 5,5 στρέμματα, ενώ τα τείχη ενισχύονται με 11 πύργους.(κλικ για μεγέθυνση)

## Δείτε επίσης
* Πύργος της Ουρανούπολης

## Πηγές
* Φυλλάδιο Υπουργείου Πολιτισμού/ 10η Εφορεία Βυζαντινών Αρχαιοτήτων, Μονή Ζυγού

Κατηγορία:Δήμος Σταγίρων-Ακάνθου
Κατηγορία:Βασίλειο της Θεσσαλονίκης
Ζυγου
Κατηγορία:Ουρανούπολη Χαλκιδικής
C2H2O

Ο μοριακός τύπος **C<sub>2</sub>H<sub>2</sub>O**,  με μοριακή μάζα 42,04 amu και βαθμό ακορεστότητας 2, μπορεί να αναφέρεται στα ακόλουθα τρία (3) ισομερή θέσης, που είναι όλα «τυπικοί» υδατάνθρακες (δηλαδή έχουν την αναλογία ατόμων υδρογόνου - οξυγόνου 2:1, που έχει και το νερό, αλλά χωρίς να είναι πραγματικά σάκχαρα):
# Αιθινόλη (έλασσον ταυτομερές της αιθενάλης) με ημισυντακτικό τύπο **HC ≡ COH** και CAS # 32038-79-2.
# **Εποξυαιθένιο** ή οξιρένιο (υποθετική ένωση) με γραμμικό τύπο 50 pxκαι CAS # 157-18-6.
# **Κετένη** ή αιθενόνη (κύριο ταυτομερές της αιθινόλης) με ημισυντακτικό τύπο **CH<sub>2</sub>=C=O** και CAS # 463-51-4.

Κατηγορία:Αποσαφηνίσεις χημικών τύπων
Κατηγορία:C2
Κατηγορία:Οργανικές ενώσεις με οξυγόνο
Κατηγορία:Ακόρεστες ενώσεις
Κοττάνη Ξάνθης

Η **Κοττάνη** (πομάκικα: Τζουβάνσε) είναι οικισμός 23 κατοίκων (απογραφή 2011)  του νομού Ξάνθης, πλησίον των ελληνοβουλγαρικών συνόρων, σε υψόμετρο 295 μέτρων.

Το 1980 έκλεισε το Δημοτικό Σχολείο λόγω έλλειψης μαθητών. Οι περισσότεροι κάτοικοι του χωριού μετανάστευσαν στη Γερμανία και σε άλλα μέρη της Ελλάδας για εύρεση δουλειάς και το χωριό ερήμωσε. Ο οικισμός συνδέθηκε οδικώς με την Μέδουσα το 1998. Τα σπίτια του οικισμού είναι πολύ παλιά (ίσως 300 ετών ) και ο οικισμός έχει χαρακτηριστεί ως παραδοσιακός. Με το πρόγραμμα *Interreg III / Phare CBC Ελλάδα-Βουλγαρία* της Ευρωπαϊκή ένωσης έχει ξεκινήσει η ανάπλαση του οικισμού. Τα τελευταία χρόνια η Κοττάνη αναπτύσσεται τουριστικά και στην περιοχή του χωριού έχει ανοίξει παραδοσιακή ταβέρνα-καφενείο με τοπικά φαγητά.

## Πεζοπορικές διαδρομές
Από το χωριό Κοττάνη ξεκινά πεζοπορική διαδρομή με σαφές μονοπάτι , τριών ωρών για τους επόμενους 2 οικισμούς (Κούνδουρο και Λυκότοπο) με τους οποίους δεν υπάρχει πρόσβαση οδικώς. Επίσης υπάρχει η πεζοπορική κυκλική διαδρομή Κοττάνη - Κούνδουρος - Τσαλαπετεινός - Καλότυχο - Λυκότοπος - Κοττάνη διάρκειας 10 ωρών (απόσταση 25 χλιομέτρων) δίπλα από την κοιλάδα του ποταμού Κομψάτου.

## Εξωτερικοί σύνδεσμοι
* 
* Εκπομπή της ΕΡΤ (βίντεο) ''Μένουμε Ελλάδα'': Διαδρομές με τζιπ στα Πομακοχώρια - Βόλτα στη Μέδουσα και στην Κοττάνη.

## Παραπομπές


Κατηγορία:Χωριά της περιφερειακής ενότητας Ξάνθης
Κοττανη
Κατηγορία:Δήμος Μύκης
Χρήστος Μίχαλος

Ο **Χρήστος Μίχαλος** (5 Φεβρουαρίου 1931-7 Ιανουαρίου 2019) ήταν Έλληνας πολιτικός και βιομήχανος, ο οποίος κατά την περίοδο της Χούντας των Συνταγματαρχών ανέλαβε σημαντικές πολιτικές και διοικητικές θέσεις.

## Βιογραφικά στοιχεία

Γεννήθηκε στην Πάτρα. Ήταν βιομήχανος και ασχολήθηκε με την πολιτική ως πολιτευτής της ΕΡΕ στον νομό Αχαΐας. Επί Χούντας διετέλεσε γενικός γραμματέας του υπουργείου γεωργίας και τον Ιανουάριο του 1972 διορίστηκε υφυπουργός παρά τω πρωθυπουργώ στην κυβέρνηση Παπαδόπουλου. Τον Ιούλιο του ίδιου έτους διορίστηκε υφυπουργός Εσωτερικών Περιφερειακού Διοικητού Θεσσαλίας ενώ υπηρέτησε από την ίδια θέση και στην κυβέρνηση Μαρκεζίνη. Επίσης κατά την περίοδο της επταετίας διετέλεσε γενικός γραμματέας των υπουργείων Γεωργίας και Βιομηχανίας, αντιπρόεδρος της Αγροτικής Τράπεζας, πρόεδρος του Ινστιτούτου Βιομηχανικών Ερευνών (ΙΒΕ), πρόεδρος του Ινστιτούτου Γεωγραφικών Ερευνών Υπεδάφους (ΙΓΕΥ) και πρόεδρος του Ινστιτούτου Ωκεανογραφικών Ερευνών (ΙΩΑΚΕ). Έχει τιμηθεί με το Χρυσό Μετάλλιο του ελληνικού Ερυθρού Σταυρού, με το Χρυσό κλειδί της πόλεως των Αθηναίων, με τον Χρυσό Σταυρό του Οικουμενικού Πατριαρχείου και του Πατριαρχείου Αλεξανδρείας, με τον Σταυρό Αγιού Μάρκου Α΄ & Β΄ τάξεως καθώς και με το μετάλλιο του Αγίου Ανδρέου Πατρών.

Έχει συγγράψει πλήθος μελετών σε εφημερίδες και περιοδικά καθώς και τα εξής βιβλία: "Η επαρχιακή ανάπτυξις", "Κοινή Αγορά", "Η ελληνική βιομηχανία", "Δημόσιος υπάλληλος", "Διοίκησις" & "Ιστορία τεσσάρων επαναστάσεων". Γιος του είναι ο Κωνσταντίνος Μίχαλος.

## Πηγές


Μ
Κατηγορία:Έλληνες υφυπουργοί παρά τω Πρωθυπουργώ
Γοδεφρείδος Β΄ της Κάτω Λωρραίνης

Ο **Γοδεφρείδος Β΄ της Κάτω Λωρραίνης** (*Godefroid Ier de Basse-Lotharingie*, 965 - 26 Σεπτεμβρίου 1023) από τον Οίκο του Αρντέν-Βερντέν ήταν άτεκνος γιος του Γοδεφρείδου Α΄ κόμη του Βερντέν και της Ματθίλδης των Μπίλλουνγκ, κόρης του Χέρμαν δούκα της Σαξονίας. Έγινε **κόμης του Βερντέν** (1002 - 1023) μετά το τέλος του πατέρα του, και δούκας της Κάτω Λωρραίνης (1012 - 1023), διαδεχόμενος τον Καρολίδη δούκα Όθωνα που απεβίωσε άτεκνος. 

## Βιογραφία
Διορίστηκε δούκας από τον αυτοκράτορα Ερρίκο Β΄ υπό τις συμβουλές του Γεράρδου επίσκοπου του Καμπραί, επειδή ο αυτοκράτορας ήθελε ένα ισχυρό στρατιωτικό χέρι να διατηρεί την ειρήνη στο δουκάτο και να του εξασφαλίζει τα γαλλικά σύνορα. Το προσόν του Γοδεφρείδου ήταν ότι καταγόταν από την Άνω Λωρραίνη και δεν συμμετείχε στις διενέξεις των βαρόνων, παραμένοντας πιστός στη δυναστεία των Οθωνιδών. Το 1012 παραχώρησε το Βερντέν στον αδελφό του Φρειδερίκο. Είχε να αντιμετωπίσει πολλές διαμάχες με τοπικούς βαρόνους, η σημαντικότερη από τις οποίες ήταν αυτή με τον Γεράρδο, κόμη του Μετς, τον οποίο νίκησε στις 27 Αυγούστου 1017 παρά το ότι ο αντίπαλός του είχε αριθμητική του υπεροχή. Τον διαδέχθηκε ο νεότερος αδελφός του Γκοθέλο.

## Παραπομπές


|-

Κατηγορία:Δούκες της Λωρραίνης
Κατηγορία:Οίκος του Αρντέν
Οικογένεια Ζωγράφου

Η **οικογένεια Ζωγράφου** είναι πλούσια οικογένεια γαιοκτημόνων και πολιτικών.

## Ιστορία

Η καταγωγή της οικογένειας είναι από το Κεστοράτι της Βορείου Ηπείρου.

## Μέλη
* Χρηστάκης Ζωγράφος, τραπεζίτης και ευεργέτης
** Σόλων Ζωγράφος, ευεργέτης, κτηματίας, σύζυγος Ελένης Λύσανδρου Καυταντζόγλου και γιος του Χρηστάκη
*** Δομνίκη Ζωγράφου, κληρονόμος του θείου της Γεωργίου και κόρη του Σόλωνα
** Γεώργιος Χρηστάκης - Ζωγράφος, κτηματίας, βουλευτής, υπουργός, διοικητής της Εθνικής Τράπεζας, πρόεδρος της προσωρινής κυβερνήσεως της Βορείου Ηπείρου και γιος του Χρηστάκη
** Θεανώ Ζωγράφου, σύζυγος του Λεωνίδα Δεληγεώργη και κόρη του Χρηστάκη
*** Επαμεινώνδας Λ. Δεληγεώργης, διπλωμάτης, ποιητής και γιος της Θεανούς
*** Αλέξανδρος Δεληγεώργης, διπλωμάτης και γιος της Θεανούς
*** Δώρα Δεληγεώργη, σύζυγος του Κωνσταντίνου Τιμολέοντος Βάσσου και κόρη της Θεανούς
** Σοφία Ζωγράφου, σύζυγος Αλέξανδρου Ρώμα και κόρη του Χρηστάκη
*** Διονύσιος Ρώμας, θεατρικός συγγραφές, ιδρυτής του τρίτου προγράμματος της ΕΡΤ, βουλευτής και γιος της Σοφίας
**** Κωνσταντίνος Ρώμας, γιος του Διονυσίου
*** Ασπασία Ρώμα, σύζυγος του Ιωάννη Βούλτζου και κόρη της Σοφίας
**** Αλέξανδρος - Κωνσταντίνος Βούλτζος, αξιωματικός του Πολεμικού Ναυτικού, βουλευτής, υπουργός και γιος της Ασπασίας
** Μαρία Ζωγράφου, σύζυγος του Κωνσταντίνου Καραπάνου και κόρη του Χρηστάκη
*** Πύρρος Καραπάνος, κτηματίας, βουλευτής, γερουσιαστής και γιος της Μαρίας 
*** Αλέξανδρος Καραπάνος, βουλευτής, υπουργός, πρέσβης, εκδότης, σύζυγος Μαρίας Λάζαρου Βούλγαρη και γιος της Μαρίας
**** Χριστίνα Καραπάνου, σύζυγος του Μιχαήλ Μελά και κόρη του Αλέξανδρου

## Παραπομπές


*
Όθων της Κάτω Λωρραίνης

Ο **Όθων της Κάτω Λωρραίνης** (970 - 1012) ήταν δούκας της Κάτω Λωρραίνης (993-1012), γιος του Καρόλου, και εγγονός του βασιλιά Λουδοβίκου Δ'. Έγινε αντιβασιλιάς της Κάτω Λωρραίνης σε ηλικία 17 ετών, όταν ο πατέρας του άφησε το δουκάτο για να πολεμήσει τον Ούγο Καπέτο για το θρόνο της Γαλλίας. Ο Κάρολος συνετρίβη (991) και δύο χρόνια αργότερα πέθανε στη φυλακή, οπότε ο Όθωνας ήταν ελεύθερος να τον διαδεχτεί στο δουκάτο. Το 1002, όταν πέθανε ο Γερμανός αυτοκράτορας Όθων Γ΄, ο Όθων της Λωρραίνης ήταν ένας από τους πιστούς ευγενείς που συνόδευσαν τη σορό του για να ταφεί στην αυτοκρατορική πόλη του Άαχεν. Τα χρονικά της εποχής βεβαιώνουν ότι ο Όθων πέθανε το 1006, από άλλες πηγές όμως φαίνεται πως ζούσε μέχρι το 1012, οπότε και τον διαδέχτηκε στο δουκάτο ο κόμης Γοδεφρείδος Β΄ του Βερντέν.

Ο Όθων πέθανε άτεκνος. Ήταν ο τελευταίος νόμιμος αρσενικός απόγονος του Καρλομάγνου και της δυναστείας των Καρολιδών. Ο εξάδελφός του Αρνούλφος, αρχιεπίσκοπος της Ρενς, ήταν νόθος. Οι κόμητες του Βερμαντουά ήταν οι μόνοι κατιόντες σε ευθεία γραμμή του Καρλομάγνου από τον Βερνάρδο, βασιλιά της Ιταλίας, γιο του Πεπίνου της Ιταλίας.

## Παραπομπές


|-

Κατηγορία:Δούκες της Λωρραίνης
Κατηγορία:Δυναστεία των Καρολιδών